

**REPUBLIKA HRVATSKA**

**BRODSKO-POSAVSKA ŽUPANIJA**

**OPĆINA CERNIK**

**OPĆINSKI NAČELNIK**

KLASA: 940-01/24-01/2

URBROJ:2178-16-02-24/02-2

Cernik, 08.03.2024.

Na temelju članka 391. st.1. Zakona o vlasništvu i drugim stvarnim pravima («Narodne novine» 91/96.,68/98.,137/99.,22/00.,73/00.,114/01.,79/06.,141/06.,146/08.,38/09.,153/09,143/12,152/14, 81/15.-pročišćeni tekst) i članka 30. Statuta Općine Cernik („Službeni glasnik Općine Cernik 2/18, 1/20. i 2/21.) i članka 8. Odluke o raspisivanju javnog natječaja za prodaju nekretnine u vlasništvu općine Cernik od 07.03.2023. godine, KLASA: 940-01/24-01/2 URBROJ: 2178-16-02-24-/02-1, načelnik Općine Cernik raspisuje

**JAVNI NATJEČAJ**

**za prodaju nekretnina u vlasništvu Općine Cernik**

1. **PREDMET NATJEČAJA**

*Predmet natječaja*

Predmet natječaja je prodaja zemljišta u vlasništvu Općine Cernik.

Raspisuje se javni natječaj za prodaju nekretnine na području Općine Cernik , putem prikupljanja pisanih ponuda .Zemljište koje je predmet natječaja su slijedeće katastarske čestice:

|  |  |  |  |  |  |  |  |
| --- | --- | --- | --- | --- | --- | --- | --- |
| k.o. | Zk.ul | Čkbr. | Površina i m 2 | Vlasnički dio Općine | Procjena ovl.sud.vještaka | Početna cijena | Jamčevina |
| **Cernik** | **462** | **2431** | **1348** | **1/1** | **7.800,00** | **7.800,00** | **780,00** |
| **Cernik** | **463** | **2432** | **1438** | **1/1** | **8.500,00** | **8.500,00** | **850,00** |
| **Cernik** | **464** | **2433** | **1192** | **1/1** | **6.500,00** | **6.500,00** | **650,00** |

**UVJETI NATJEČAJA**

Natjecati se mogu fizičke osobe državljani Republike Hrvatske i pravne osobe registrirane u Republici Hrvatskoj.

Pravo podnošenja ponuda imaju i strani državljani i pravne osobe sukladno odredbama

članka 354. do 358. a Zakona o vlasništvu i drugima stvarnim pravima (NN br. 94/96., 68/98.,

137/99., 22/00., 73/00., 114/01., 79/06., 141/06., 146/08., 38/09., 153/09., 143/12. i 152/14,81/15.- pročišćeni tekst).

Općina Cernik ne odgovara za eventualnu neusklađenost podataka koji se odnose na površinu, kulturu ili namjenu nekretnina, a koji mogu proizaći iz katastarske, zemljišnoknjižne i druge dokumentacije i stvarnog stanja u prostoru . Prodaja se obavlja po načelu “Viđeno-kupljeno” što isključuje sve naknadne prigovore kupca.

**II. NAJPOVOLJNIJA PONUDA**

Najpovoljnija ponuda je ona ponuda kojom se ispunjavaju uvjeti iz natječaja te kojom se ponudi najviši iznos kupoprodajne cijene.

U slučaju odustanka prvog najboljeg ponuditelja , najboljim ponuditeljem smatra se slijedeći ponuditelj koji je ponudio najvišu cijenu , uz uvjet da prihvati najvišu ponuđenu cijenu prvog ponuditelja.

**III. POSTUPAK NATJEČAJA**

Tekst natječaja objavljuje se na oglasnoj ploči Općine Cernik, a obavijest o raspisivanju javnog natječaja u dnevnom listu “Posavska Hrvatska”.

U razmatranje će se uzeti samo one ponude koje budu zaprimljene u pisarnici Općine Cernik i koje poštom budu dostavljene u pisarnicu zaključno do **dana 25. ožujka 2024. godine u 8.00 sati.**

Ponude koje pristignu poštom ili budu predane u pisarnicu nakon toga roka smatrat će se zakašnjelim neovisno o datumu predaje ponude na poštu, te će se odbaciti.

Prikupljanje pisanih ponuda provodi se dostavom takvih ponuda putem pošte ili predajom u pisarnicu Općine Cernik u zatvorenoj omotnici uz naznaku:

**“NE OTVARAJ-NATJEČAJ ZA PRODAJU NEKRETNINA”, a ponude se dostavljaju na adresu OPĆINA CERNIK, Frankopanska 117 , 35400 Nova Gradiška „ Povjerenstvo za provedbu natječaja za raspolaganje nekretninama.**

*Istovremeno se može staviti ponuda za više nekretnina , s tim da je za svaku nekretninu potrebno dostaviti odvojenu ponudu u posebnoj omotnici i uplatiti jamčevinu pojedinačno za svaku nekretninu.*

**PISANA PONUDA obvezatno sadrži:**

1. Ime i prezime, odnosno naziv ponuditelja, s naznakom prebivališta ili boravišta, odnosno sjedišta, OIB
2. oznaku nekretnine za koju se dostavlja ponuda,
3. ponuđenu cijenu, a koja ne može biti niža od početnog iznosa kupoprodajne cijene.

* naćin plaćanja cijene (odjednom ili na obroke),

1. broj računa ponuditelja na koji se vraća jamčevina ako nije utvrđen kao najpovoljniji ponuditelj

**UZ PONUDU SE PRILAŽE:**

1. dokaz o državljanstvu ili registraciji pravne osobe u RH,
2. dokaz o uplaćenoj jamčevini- izjava ponuditelja kojim se obvezuje da će u slučaju da njegova ponuda bude prihvaćena sklopiti ugovor o kupoprodaji i da u cjelosti prihvaća uvjete natječaja
3. ovlaštenje, odnosno punomoć (za ovlaštene predstavnike, odnosno punomoćnike),
4. potvrdu o stanju duga prema Općini Cernik ,ne stariju od 30 dana

Pravo sudjelovanja u ovom Javnom natječaju imaju fizičke i pravne osobe, koje prema pozitivnim propisima Republike Hrvatske mogu stjecati vlasništvo nekretnina u RH.

Dokazi se prilažu u izvorniku ili presliku uz obvezu predočenja izvornika dokumenta JUO Općine Cernik.

Jamčevina se uplaćuje na račun Općine Cernik broj: IBAN HR5423600001804600008, sa naznakom – jamčevina za kupnju nekretnine br.\_\_\_\_\_\_\_\_\_\_\_\_.

Obavezno upisati poziv na broj i to za fizičke osobe 68-7757 – OIB, a za pravne osobe 68-7757 – OIB.

**IV. OTVARANJE PONUDA I ODABIR NAJPOVOLJNIJE**

Otvaranje i razmatranje prispjelih pisanih ponuda izvršiti će P**ovjerenstvo za provedbu natječaja za raspolaganje nekretninama** u prostorijama Općinske vijećnice Općine Cernik

**dana 28.ožujka 2024.godine u 12,00 sati.**

na način da uvodno utvrdi koliko je pisanih ponuda zaprimljeno i koji su ponuditelji nazočni.

U postupku natječaja najprije se utvrđuje koje ponude ispunjavaju uvjete natječaja.

Ponude koje ne ispunjavaju uvjete odbaciti će se kao nevaljane i neće se razmatrati u daljnjem tijeku natječaja.

Komisija zapisnički utvrđuje najpovoljniju ponudu. Nezadovoljan natjecatelj ima pravo podnijeti prigovor Načelniku Općine Cernik. Općinski načelnik na prijedlog Povjerenstva donosi Rješenje o najpovoljnijim natjecateljima. Ponuditeljima koji nisu uspjeli u natječaju jamčevina se vraća u roku od 10 dana od donošenja Rješenja. Ponuditelj je obvezan ugovor o kupoprodaji potpisati u roku od 15 dana od dana donošenja konačne odluke. Ponuditelj kojem je ponuda utvrđena kao najpovoljnija gubi pravo na povrat uplaćene jamčevine ako odustane od ponude, a nekretnina će se ponovno izložiti prodaji.

Kupoprodajnu cijenu za nekretnine natjecatelji mogu isplatiti:

- u cijelosti i jednokratno u roku od 15 dana od dana konačnosti Rješenja o odabiru najboljeg ponuditelja.

Podrobnije obavijesti mogu se dobiti u Jedinstvenom upravnom odjelu Općine Cernik tijekom radnog vremena od 07:00 do 10:00 sati i to osobno ili telefonom na br. 035/369-050.

*Općina Cernik kao prodavatelj ima pravo da odustane od prodaje, bez posebnog obrazloženja i to do donošenja Rješenja o najpovoljnijem ponuditelju.*

Načelnik:

Vitomir Žakić, dipl.inž.agr.